edisnord/MILQA-question-generation huggingface dataset:
qgen: title: Seuso-kincs context: Miután Magyarország (az igényét szintén beterjesztő Horvátországgal együtt) a pert elvesztette, Lord Northampton 2006 októberében bejelentette eladási szándékát, így kívánva fedezni egyéb kiadásait. Bár a várható eladási árat több tízmillió angol fontra becsülték, a kincset nem sikerült eladnia. 2006-ban lord Northampton megbízta a Bonham aukciósházat, hogy a lehetséges vásárlók és muzeológusok részére a kincsek nyilvános kiállítását megszervezze. Az angol Múzeumi Szövetség régészei azonban kijelentették, hogy a kétes hírű kincs kiállítása vétene az etikai szabályok ellen.

Kérdések:
Magyarország mellett melyik másik ország fogta még perbe Lord Northamptont a Seuso-kincsek miatt?
A horvátok milyen bizonyítékok alapján gondolták, hogy övék a Seuso-kincs?
Mennyi volt a Seuso-kincsek becsült eladási ára 2006-ban?
Miért nem sikerült eladnia Lord Northamptonnak a Seuso-kincseket 2006-ban?
Milyen megbízást adott 2006-ban Lord Northampton a Bonham aukciósháznak a Seuso-kincsre vonatkozóan?
Miért nem voltak hajlandóak 2006-ban az angol régészek kiállítást szervezni a Seuso-kincsek számára?
Milyen etikai szabályokba ütközött volna a Seuso-kincsek kiállítása 2006-ban Angliában?
Miért volt kétes híre a Seuso-kincseknek 2006-ban Angliában?
qgen: title: Seuso-kincs context: Eközben Zelnik István, az Aranymúzeumáról híres milliárdos műgyűjtő, aki a Szőcs Géza vezette kulturális államtitkársággal egyetértésben kezdett tárgyalásokat a birtokosokkal, bejelentette, hogy adásvételi szerződést kötött a legális műkincspiacon eladhatatlanná vált Seuso-kincs Magyarországra hozatala céljából. Azonban a magyar kormány később azt nyilatkozta, hogy mivel a híres késő római ezüstkincs jog szerint a magyar állam tulajdona, bármilyen vásárlási konstrukció az orgazdaság pártolását jelentené. Zelnik titkos tárgyalásokat folytatott és azokról rendszeresen tájékoztatta a magyar illetékeseket. 2012 szeptemberében azonban az Emberi Erőforrások Minisztériuma kultúráért felelős államtitkársága azt közölte a közvéleménnyel, hogy nincs dokumentálható nyoma annak, hogy bárki hivatalosan tárgyalt volna a kormány illetékeseivel a Seuso-kincs sorsáról.
2006-ban már az angoloknak sem kellett az ezüst étkészlet.

Kérdések:
Kicsoda Zelnik István?
Hol van Zelnik István Aranymúzeuma?
Ma is látogatható Zelnik István Aranymúzeuma?
Milyen műtárgyakat állított ki Zelnik István az Aranymúzeumában?
Mi köze Zelnik Istvánnak a Seuso-kincshez?
Ki vezette a kulturális államtitkárságot, amikor Zelnik István bejelentette, hogy adásvételi szerződést kötött a Seuso-kincsekre?
Zelnik István a magyar kulturális államtitkárság tudtával és beleegyezésével tárgyalt a Seuso-kincs Magyarországra hozataláról?
Miért hátrált ki a magyar kormány Zelnik István mögül a Seuso-kincsek hazahozatala kérdésében?
Valóban folytatott tárgyalásokat Zelnik István a Seuso-kincs hazahozataláról a magyar kormány megbízásából?
qgen: title: Seuso-kincs context: Régészek feltételezése szerint tulajdonképpen a kincs első darabját egy ókori tripuszként regisztrálták, az ezüstből készült állványt még 1878-ban találták, ugyanazon a Polgárdi közelében lévő szőlőhegyen, ahol később az 1970-es években a lakomákhoz használt Seuso-kincs tárgyait is elrejtették. A régészek számára a töredékek tripuszként való értelmezése és kiegészítése egyértelmű volt akkoriban, hiszen hasonló leletek a Római Birodalom területéről nagy számban ismertek voltak. Később a 2002-es restaurálásakor egy Seuso tálhoz pontosan illeszkedő állvány készült belőle. A szakemberek szerint a két különböző leletet olyan sok közös tulajdonság köti össze, hogy szinte bizonyos, hogy összefüggenek egymással.
A Seuso-kincs tárgyainak többségénél az üres helyeket niellós technikával készített minták és domborítások töltik ki, ami ezüstből készült tárgyak díszítésére alkalmazott ötvöstechnikai stílus, és a római korból a 3–4. századból ismert. A fémbe vésett vájatokat ezüst, réz és ólom, valamint kén keverékéből álló fekete masszával töltik ki, majd magas hőmérsékleten a tárgyat kiégetik, és végül a felületét egyenletesre csiszolják.

Kérdések:
Mikor találták meg a Seuso-kincs első darabját?
Mikor találták meg a Seuso-kincs legtöbb darabját?
Mennyi idő telt el a Seuso-kincsek különböző darabjainak megtalálása között?
Mit jelent a tripusz szó?
Miért feltételezték a régészek, hogy a Seuso-kincs 1878-ban megtalált darabja egy háromlábú állvány része?
A Seuso-kincs 1878-ban megtalált darabjai valóban egy háromlábú állványhoz tartoznak?
Hány lába van a Seuso-kincshez tartozó, 1878-ban megtalált ezüst állványnak?
Mi bizonyítja, hogy az 1878-ban Polgárdinál megtalált négylábú ezüst állvány valójában a Seuso-kincsnek nevezett leletegyüttes egy darabja?
Hogyan díszítették a Seuso-kincs darabjait?
Mi az a niellós technika?
Mikor voltak népszerűek a niellós technikával készült ezüst tárgyak?
qgen: title: Seuso-kincs context: Rézüst, magassága 32,5 cm, szélessége 83,5 cmA leletek közül a legtöbb fontos információt hordozó, a legjelentősebb, a nagyméretű, 70 centiméter átmérőjű, csaknem 9 kg súlyú vadásztál, amelyen körben a következő latin felirat olvasható: H(a)ec Sevso tibi durent per saecula multa Posteris ut prosint vascula digna tuis. A szövegnek több magyar fordítása is született: „Századokig, Seuso, néked tartson e néhány érdemes fémtál, szolgálja utódaidat is”, vagy: „Maradjanak meg neked sok évszázadon át ezek az edények, Seuso, és utódaidnak is méltón a hasznára váljanak.”, illetve: „Szolgáljon sok századon át, Seuso, ez a készlet, s használják hosszan büszke utódaid is!” (Kőrizs Imre fordítása) Az írást ezüst-szulfiddal mélyen belemaratták a dombormű körszegélyébe.

Kérdések:
Melyik a Seuso-kincs legfontosabb darabja?
Mennyit nyom a Seuso-kincs vadásztálja?
Mekkora a Seuso-kincs vadásztálja?
Milyen felirat olvasható a Seuso-kincs vadásztálján?
Mi a magyar fordítása a Seuso-kincs vadásztálján olvasható latin feliratnak?
Milyen anyaggal marták bele a Seuso-kincs vadásztáljába a feliratot?
Milyen anyag az ezüst-szulfid?
Milyen domborművek díszítik a Seuso-kincs vadásztálját?
qgen: title: Szent Péter-bazilika context: A hagyomány szerint Szent Péter is ebben a cirkuszban szenvedett mártírhalált, és az északi irányban elterülő közeli temetőben temették el. Az évszázadok során viszonylag kevés utalás maradt meg temetkezési helyével kapcsolatban, és ezek is homályos forrásból származnak. Csak XII. Piusz pápa idejében, a 20. század közepén, 1940-től 1952-ig folytattak tervszerű feltárásokat a területen, a jelenlegi bazilika alatt, ahol feltételezhetően sikerült azonosítaniuk Szent Péter sírját, késő antik források szerint, már I. Anaklét pápa idejében kis méretű kápolnát emeltek a szent sírja fölé, ami hamarosan az első keresztények népszerű zarándokhelyévé vált. A régi Szent Péter-bazilika, amely a jelenlegi templom helyén állt, annak a kápolnának a helyére került. Az épületről Raffaello egyik, a Vatikáni Stanzákban látható, A Borgo égése című festményéről kaphatunk képet, amelyen a homlokzat látható bizánci mozaikdíszítéssel.

Kérdések:
Hogyan halt meg Szent Péter?
Szent Péter mikor halt meg?
Mikor avatták szentté Szent Pétert?
Szent Pétert hol temették el?
Melyik pápa idején fogtak tervszerű ásatásokba a Vatikán területén Szent Péter sírja után kutatva?
Mikor zajlottak tervszerű ásatások Szent Péter sírja után kutatva?
Tudjuk, hogy hol temették el annak idején Szent Pétert?
Mikor emelték az első kis kápolnát Szent Péter sírja fölé?
Mikor élt I. Anaklét pápa?
Ki építtette a mai Szent Péter-bazilika helyén álló régi bazilikát?
Miért kellett lebontani a régi Szent Péter-bazilikát?
Honnan tudjuk, hogy hogy nézett ki a régi szent Péter-bazilika?
Kinek a festménye őrizte meg nekünk a régi Szent Péter-bazilika homlokzatát?
Raffaello még láthatta saját szemével a régi Szent Péter-bazilikát?
Milyen homlokzata volt a régi Szent Péter-bazilikának Raffaello festménye szerint?
qgen: title: Szent Péter-bazilika context: Az apszis közepén, porfir oszlopokkal körülvéve állt Szent Péter sírja. A falak mellett pápák, királyok és császárok síremlékét állították fel. A padlót is szinte teljesen beborították a sírok, a terület 16. századi feltárásakor számos, padlóba süllyesztett szarkofágot tártak fel, ezek közül több a 4. századból származott. Az épület belsejét értékes márványokkal, mozaikokkal valamint szőttesekkel díszítették. A pápák olyan művészeknek adtak megbízásokat a templom díszítésére, mint Giotto és Pietro Cavallini. A templomban koronázták meg a német-római császárokat, és itt ünnepelték 1300-ban a kereszténység első szentévét is.

Kérdések:
Milyen volt a régi Szent Péter-bazilika belseje?
Mikor épült a régi Szent Péter bazilika?
Milyen anyag a porfir?
Milyen pápáknak és uralkodóknak volt síremléke a régi Szent Péter-bazilikában?
Milyen festők munkái voltak láthatóak a régi Szent Péter-bazilika belső falain?
A kereszténység első szentévét mikor tartották?
Hány szentévet tartottak eddig a katolikusok?
Milyen időközönként tartanak szentévet a katolikusok?
Melyik német-római császárok koronázási ünnepségének adott otthont a régi Szent Péter-bazilika?
Giottót melyik pápa kérte fel a régi Szent Péter-bazilika díszítésére?
qgen: title: Szent Péter-bazilika context: A 15. század közepére nyilvánvalóvá vált, hogy az épület állapota teljesen leromlott. Ezenkívül egyre kevésbé felelt meg az avignoni fogságból visszatért és fokozatosan egyre nagyobb befolyást szerző pápaság reprezentációs igényeinek. V. Miklós pápa volt az első, aki elkezdte átépíttetni a templomot. A tervezéssel Leon Battista Albertit, a kivitelezéssel Bernardo Rossellinót bízta meg, azonban a pápa 1455-ben meghalt, mielőtt komolyabb átépítésbe kezdtek volna. Utódai csak kisebb átalakításokat végeztek a legkritikusabb helyeken, főleg a közelgő szentév miatt. II. Piusz helyreállíttatta a főoltár fölötti cibóriumot, IV. Szixtusz utasítására a cibóriumot kidíszítették, valamint VI. Sándor idejében befejezték a főhomlokzaton álló lodzsát.

Kérdések:
Mikor volt az avignoni fogság?
Miért romlott le a régi Szent Péter-bazilika állapota a 15. századra?
Kik voltak az avignoni pápák?
Hány avignoni pápa volt a történelemben?
Mikor halt meg V. Miklós pápa?
Hány évig volt pápa V. Miklós?
V. Miklós pápa kiket bízott meg a régi Szent Péter-bazilika átépítésével?
Milyen kisebb átalakításokat hajtottak végre a régi Szent Péter-bazilikán a XVI. század második felében?
Mit nevezünk cibóriumnak?
Milyen felújítást hajtott végre II. Piusz a régi Szent Péter-bazilikában?
qgen: title: Szent Péter-bazilika context: Michelangelo elsősorban Bramante tervének egyszerűsítésére törekedett. Minden nélkülözhető járulékos elemet törölt a tervből, köztük oszlopsorokat és nyílásokat, mert ezek mind csökkentették a falak teherbíró képességét. Csökkentette a kupolát tartó pillérek és a falak távolságát, ezzel biztosította az épület stabilitását és a megfelelő alátámasztást a kupola számára. A kupolát viszont a tervezettnél sokkal magasabbra emelte, mint a Bramante által elképzelt, félgömb alakú kupola, amely csak belülről nézve lett volna monumentális. A bazilikának csak egyetlen bejáratot tervezett, hatalmas méretű oszlopcsarnokkal.
A következő tizennyolc évben a munka gyorsan haladt, annak köszönhetően, hogy a spanyolok az Amerikából rabolt arany egy részével jelentős részt vállaltak a költségvetésből.

Kérdések:
Milyen átalakításokat hajtott végre Michelangelo a Szent Péter-bazilika korábbi, Bramante által kidolgozott tervén?
Hogyan tette stabilabbá Michelangelo az épülő Szent Péter-bazilikát?
Mennyivel emelte magasabbra Michelangelo a Szent Péter-bazilika kupoláját, mint ahogy az Bramante terveiben szerepelt?
Hány bejárata volt a Szent Péter-bazilikának Bramante tervein?
Hány bejárata volt a Szent Péter-bazilikának Michelangelo tervein?
Mi volt az oka annak, hogy Michelangelo idejében a Szent Péter-bazilika építése gyorsan haladt?
Amerika hogyan járult hozzá közvetett úton a Szent Péter-bazilika építéséhez?
Mennyi aranyat raboltak el a spanyolok Amerikából a XVI. század folyamán?
Miért támogatták a spanyolok a XVI. században a római Szent Péter-bazilika építését?
qgen: title: Szent Péter-bazilika context: Bernini legelső elképzelése egy trapéz alakú tér volt, amelyet kétszintes, a palotákra emlékeztető homlokzat fogott volna közre, majd 1657-ben állt elő azzal a javaslattal, hogy ellipszis alakú legyen, és magában álló oszlopos árkádok határolják. Ezt a megoldást végül vízszintes gerendázattal lezárt portikusszal váltotta fel, így a tér végre megfelelt a szertartások jellegének. Bernini ezzel a megoldással megtalálta a legegyszerűbb és legerőteljesebb formát. Az egyszintes árkádsor jobb áttekinthetőséget biztosít, olcsóbb és megfelelőbben egyenlíti ki a templom homlokzatának arányait.
1667-ig még függőben volt az a terv, hogy a teret a kinyúló portikuszok folytatásaként egy rövidebb oszlopsorral zárják le, de végül ezt elvetették, és a környék képe sokáig nem változott. A teret csak a 20. században nyitották meg a Via della Conciliazione kialakításával a Borgo végéig, egészen az Angyalvárig.

Kérdések:
Hogyan formálódott idővel Bernini elképzelése a Szent Péter-bazilika előtti tér kialakítására vonatkozóan?
Mit nevezünk portikusznak?
Milyen alakja van a Szent Péter-bazilika előtti térnek?
Miért épült egyszintes árkádsor a Szent Péter-bazilika előtti téren?
Mikor nyitották ki a Szent Péter-bazilika előtti teret egészen az Angyalvárig?
Miért nyitották meg a XX. században a Szent Péter-bazilika előtti teret az Angyalvárig?
Hol van az Angyalvár?
Melyik városban található az Angyalvár?
Mikor épült a római Angyalvár?
Honnan kapta a nevét a római Angyalvár?
qgen: title: Szent Péter-bazilika context: A második, a Jó és a Gonosz kapuja (Porta del bene e del male) 1970 és 1977 között készült. Alkotója Luciano Minguzzi, aki az elkészült művet ajándékba adta VI. Pál pápának, nyolcvanadik születésnapja alkalmából. A jobb oldali, „a Jó” ajtószárnyon Szent Ágoston, két galamb, egy keresztelés, egy fegyvertelen katona, XXIII. János, VI. Pál pápák és a feltámadt Lázár, míg a bal oldali „a Gonosz” ajtószárnyon Szent Vitálisz és Agricola halála, egy galambot zsákmányoló sólyom, Szent András mártíromsága, vallási alapon elkövetett gyilkosságok, Káin és a Krisztust becsmérlő (bal oldali) lator jelenik meg.

Kérdések:
Mikor készült a Jó és a Gonosz kapuja a Szent Péter-bazilikában?
Ki készítette a Szent Péter-bazilikának azt a kapuját, ami a jót és a gonoszt ábrázolja?
Mit kapott VI. Pál pápa a nyolcvanadik születésnapjára Luciano Minguzzitól?
Mikor élt Luciano Minguzzi?
Milyen alakok láthatóak a Jó és a Gonosz kapuján a Szent Péter-bazilikában?
Ki volt Szent Vitálisz?
Milyen állatok testesítik meg a "Jót" a Szent Péter-bazilika Porta del bene e del male nevű kapuján?
qgen: title: Szent Péter-bazilika context: A középső kapu (Porta centrale) a legrégebbi, Antonio Averulino, ismertebb nevén Filarete alkotása. Az ajtószárnyakat 1445-ben fejezte be, készítésére IV. Jenő pápától kapott megbízást. Hat domborművén Krisztust ábrázolta, valamint Máriát, Szent Pált karddal a kezében, Szent Pétert, ahogy átadja a kulcsokat az előtte térdelő pápának, Szent Péter mártíromságát és Szent Pál mártíromságát, aki bekötött szemmel, térden állva várja a halált. A domborművek közötti keret domborművei IV. Jenő pápa idejének kiemelkedő eseményeit mutatják be, köztük az 1438-ban tartott Ferrarai zsinatot, amelyen egyesítették a keleti és a nyugati egyházat.
A negyedik, a Szentségek kapuját (Porta dei Sacramenti) 1965-ben készítette Venanzio Crocetti. A 7,43 méter magas és 3,8 méter széles ajtó mindkét szárnyát négy-négy domborművel díszítette. A domborművek egy hírhozó angyalt és a 7 szentséget: a keresztséget, a bérmálást, az eucharisztiát (oltáriszentség), a bűnbocsánatot, a betegek kenetét, az egyházi rendet és a házasságot jelenítik meg.

Kérdések:
Ki készítette a Szent Péter-bazilika Porta centrale kapuját?
Mikor készült a Szent Péter-bazilika középső kapuja, amire IV. Jenő pápa adott megbízást?
Milyen domborművek láthatóak a Szent Péter-bazilika Porta centrale kapuján?
Mikor volt a Ferrarai zsinat?
Milyen nagy jelentőségű határozat született a Ferrarai zsinaton?
Mikor készült a Szentségek kapuja a Szent Péter-bazilika számára?
Melyik pápa felkérésére készítette el Venanzio Crocetti a Szentségek kapuját?
Mekkora a Szentségek kapuja a Szent Péter-bazilikában?
Mi a hét szentség a keresztény egyház tanítása szerint?
A keresztények hány szentséget tartanak számon?
qgen: title: Szent Péter-bazilika context: A főhajó bejáratánál kétoldalt egy-egy szenteltvíztartót helyeztek el, Francesco Moderati (balra) és Giuseppe Lironi (jobbra) munkáját. A bejárat közelében, a márványpadlóba süllyesztett vörös porfírkorong a régi Szent Péter-bazilikából került ide, ahol eredetileg a főoltár közelében volt. Ezen a helyen térdelve kapta meg 800 karácsonyán Nagy Károly a császári koronát III. Leó pápától. Később huszonegy utódját is ugyanott koronázták a Német-római Birodalom császárává. A főoltár felé haladva a padlóban megjelölték a tizenöt legnagyobb keresztény templomnak (köztük az Esztergomi székesegyháznak) a Szent Péter-bazilikában elférő méretét. A főhajó oszlopait borító díszítések X. Ince pápa megbízásából, Bernini tervei alapján készültek, 1645-től. A puttókat, a galambokat, a portrékat ábrázoló domborműveket és a pápai jelképeket, a tiarát és a kulcsokat műhelyének tagjai kivitelezték. A pillérek tetején, a párkány alatt fülkéket alakítottak ki, ahová 1700-tól rendalapítók szobrát helyezték el, kevésbé jelentős művészek alkotásait.

Kérdések:
Kik készítették a Szent Péter-bazilika szenteltvíztartóit?
Miről nevezetes a Szent Péter-bazilika márványpadlójába süllyesztett vörös porfírkorong?
Hol koronázták meg Nagy Károlyt 800 karácsonyán?
Meddig uralkodott Nagy Károly?
Ki koronázta meg Nagy Károlyt 800-ban?
A Német-római Birodalom hány császára kapott koronát a pápától a Szent Péter-bazilika vörös porfírkorongján térdelve?
Melyik a világ 15 legnagyobb keresztény temploma?
Van magyar templom a világ 15 legnagyobb keresztény temploma között?
Az Esztergomi székesegyház a világ hányadik legnagyobb keresztény temploma?
Milyen díszítések láthatóak a Szent Péter-bazilika oszlopain?
Ki tervezte a Szent Péter-bazilika főhajójának oszlopait borító díszítéseket?
A Szent Péter-bazilika főhajójának oszlopait borító díszítések melyik évszázadban készültek?
Mik a pápaság jelképei?
Milyen rendalapítók szobrai láthatók a Szent Péter-bazilika főhajójában?
qgen: title: Szent Péter-bazilika context: Szent Péter sírja fölött áll a bazilika főoltára, ahol csak a pápa misézhet (pontifikálhat). Az oltárt egy Nerva fórumából származó görög márványtömbből faragták ki, és VIII. Kelemen pápa szentelte fel 1594-ben. Egy régebbi, II. Kallixtusz pápa idejéből, 1123-ból származó oltár fölé helyezték, amit egy még korábbi oltár tetejére állítottak fel.
Az oltár fölé magasodik Bernini remekműve, a bronzból készült baldachin (82), a művész első munkája a templomban. Mielőtt megkapta a feladatot, kinevezték a pápai bronzöntőműhely vezetőjévé, ami a feladat rendkívüli nagysága miatt elengedhetetlen volt. A művésznek a templom négyzet alakú terét olyan alkotással kellett kitöltenie, amely nem törpül el a gigantikus építészeti környezet mellett. A baldachin elkészítése kilenc évig, 1624-től 1633-ig tartott, és hatvankét tonna fémet használtak fel hozzá. A baldachin az építészet és a szobrászat sajátos szintézise, a 17. századi barokk művészet jellemző példája és egyik legnagyszerűbb alkotása.

Kérdések:
Mit jelent a pontifikál szó?
Hol magasodik a Szent Péter-bazilika főoltára?
Milyen anyagból készült a Szent Péter-bazilika főoltára?
Hol van Nerva fóruma?
Ki szentelte fel a Szent Péter-bazilika főoltárát?
A Szent Péter-bazilika jelenlegi főoltárát mikor szentelték fel?
Hány régebbi oltár van a Szent Péter-bazilika jelenleg használt főoltára alatt?
Milyen építmény emelkedik a Szent Péter-bazilika főoltára fölé?
Bernininek mi volt az első munkája a Szent Péter-bazilika számára?
Bernininek milyen kihívással kellett szembenéznie a Szent Péter-bazilika főoltára fölé magasodó baldachin tervezésekor?
Mikor készült a Szent Péter-bazilika főoltárának baldachinja?
Mennyi fémet kellett felhasználni a Szent Péter-bazilika főoltárának baldachinjához?
Milyen stílusban készült a Szent Péter-bazilika főoltárának baldachinja?
Hogy néz ki a Szent Péter-bazilika főoltárának baldachinja?
Miért tekinthető a XVII. századi barokk tipikus alkotásának a Szent Péter-bazilika baldachinja?
qgen: title: Szent Péter-bazilika context: Az ablakok fölötti kupolarészt tizenhat bordával tagolták. Ezeket a felületeket függőlegesen hat részre osztották és mozaikokkal borították. A második és negyedik sávban a képeket négyszög, a harmadikban kör alakú keretbe foglalták. Alulról a lanterna felé az
1. sávban tizenhat, a bazilikában eltemetett pápát, a
2. sávban Krisztust, Máriát, Keresztelő Szent Jánost, Szent Józsefet, valamint apostolokat, a
3. sávban a passió kellékeit tartó angyalokat, a
4. sávban kerubokat és szeráfokat, az
5. sávban Szent Péter sírját őrző angyalokat, a
6. sávban szárnyas szeráfokat ábrázoltak.
A tizennyolc méter magas lanternában arany háttér előtt az Atyaistent jelenítették meg.

Kérdések:
Hány borda tagolja a Szent Péter-bazilika kupoláját az ablakok fölött?
Milyen képek díszítik a Szent Péter-bazilika kupoláját az ablakok fölött?
Milyen pápákat temettek el a Szent Péter-bazilikában?
Hány pápát temettek el a Szent Péter-bazilikában?
Mit nevezünk lanternának?
Hány apostolt tart számon a keresztény egyház?
Mik a passió kellékei a keresztény hagyomány szerint?
Hogy néznek ki a kerubok?
Kik azok a szeráfok?
A Szent Péter-bazilika lanternája hány méter magas?
Milyen ábrázolás látható a Szent Péter-bazilika lanternájában?
Hogyan ábrázolták az Atyaistent a Szent Péter-bazilika lanternájában?
Kinek a műve a Szent Péter-bazilika kupolájának lanternájában látható Atyaisten ábrázolás?
qgen: title: Szent Péter-bazilika context: Az apszis mellett a bal oldali falba építették be VIII. Sándor pápa Arrigo di San Martino tervei alapján készült síremlékét (42). A pápa bronzalakját Giuseppe Bertoni készítette, a szarkofág mellett álló márványszobrokat, az Óvatosság és a Vallás nőalakját Angelo Rossi faragta. A szarkofág alatti domborművön a pápa által 1690-ben szentté avatott San Lorenzo Giustiniani és Kapisztrán Szent János jelenik meg. Az emlékmű kialakításakor többféle anyagot használtak fel, köztük alabástromot, többszínű márványt és breccsát.

Kérdések:
Hol látható VIII. Sándor pápa síremléke a Szent Péter-bazilikában?
Mikor élt VIII. Sándor pápa?
Kinek a tervei alapján készült el VIII. Sándor pápa síremléke a Szent Péter-bazilikában?
Milyen anyagból készült VIII. Sándor pápa szobra a Szent Péter-bazilikában?
Milyen márványszobrok állnak VIII. Sándor pápa síremlékénél a Szent Péter-bazilikában?
Mikor élt Kapisztrán Szent János?
Ki avatta szentté Kapisztrán Szent Jánost?
Miért avatták szentté Kapisztrán Szent Jánost?
Kiket avattak szentté 1690-ben?
Milyen anyag a breccsa?
qgen: title: Szent Péter-bazilika context: Balra a Szent Péter keresztrefeszítése-oltár áll (52), rajta egy Guido Reni festménye alapján készült mozaikképpel, amely az apostol mártírhalálát ábrázolja. A legenda szerint az oltárt pontosan azon a helyen állították fel, ahol Szent Pétert keresztje állt. Ennek a hagyománynak annyi valóságalapja lehet, hogy a bazilika egy részét az ókori cirkusz helyére építették. A falakon a bazilika többi részéhez hasonlóan folytatódik a rendlapítók fülkékben felállított szobrainak sora. A kereszthajó falának tetején, a párkány alatt arany háttér előtt látható felirat János evangéliumából való (21, 17): DICIT TER TIBI PETRE, LESVS: DILIGIS ME? CVI TER, O ELECTE, RESPONDENS AIS: O DOMINE, TV OMNIA NOSTI, TV SCIS QVIA AMO TE – Majd harmadszor is megkérdezte tőle: "Simon, János fia, szeretsz?" Péter elszomorodott, hogy harmadszor is megkérdezte: "Szeretsz engem?" S így válaszolt: "Uram, te mindent tudsz, azt is tudod, hogy szeretlek." (katolikus Biblia, Szent István Társulat)

Kérdések:
Hogyan halt mártírhalált Szent Péter?
Kik feszítették keresztre Szent Pétert?
Miért feszítették keresztre Szent Pétert?
Szent Pétert hol feszítették keresztre?
Az ókorban mi állt a Szent Péter-bazilika helyén?
Hogy nézett ki egy ókori cirkusz?
Milyen eseményeket rendeztek az ókorban a cirkuszokban?
Milyen felirat olvasható a Szent Péter-bazilika bal oldali kereszthajójának tetején, a párkány alatt?
Melyik evangéliumból olvasható idézet a Szent Péter-bazilika bal oldali kereszthajójának a tetején?
qgen: title: Szent Péter-bazilika context: Az oldalhajó utolsó kápolnája a Carlo Fontana tervei alapján épült keresztelőkápolna, közepén a keresztelőkúttal (71). Az első keresztelőmedence még Damasus pápa idejéből származott, amit a 15. században egy kútként használt szarkofággal helyettesítettek, majd a 17. században felváltották a jelenlegi medencével. Vörös porfírból faragott alsó része egy ókori pogány emlékműből való, majd később a Rómában 983-ban elhunyt II. Ottó császár szarkofágjának tetejeként funkcionált. A medence aranyozott bronzból készült rokokó fedelét Giovanni Giardoni alakította ki. Az oltárképet Carlo Maratta Krisztus megkeresztelése című festménye után 1722-ben készítették. Az oldalfalakon két további mozaikkép látható. Az egyik Andrea Procaccini 1711-ben készült vászna alapján Szent Pétert ábrázolja, ahogy megkereszteli Cornelio centuriót. A másik képen, ami Giuseppe Passeri vásznának mozaikváltozata, szintén Szent Péter jelenik meg, ahogy megkereszteli a Mamertino börtön őreit. A kupolát borító mozaikok Francesco Tevisani da Capodistria rajzai alapján készültek. A padlóban 1994. október 16-án helyezték el II. János Pál pápa címerét.

Kérdések:
A keresztelőkápolna hol található a Szent Péter-bazilikában?
Mikor élt Damasus pápa?
Mikor helyezték el a jelenleg is látható keresztelőmedencét a Szent Péter-bazilikában?
A Szent Péter-bazilika keresztelőmedencéjének alsó része melyik korból származik?
Milyen funkciót töltött be a Szent Péter-bazilika keresztelőmedencéjének alsó része az ókorban?
II. Ottó császár mikor halt meg?
Mire használták a középkorban a Szent Péter-bazilika keresztelőmedencéjének alsó részét?
Milyen stílusban készült a Szent Péter-bazilika keresztelőmedencéjének fedele?
A Szent Péter-bazilika keresztelőmedencéjének fedele milyen anyagból készült?
Milyen képek díszítik a Szent Péter-bazilika keresztelőkápolnáját?
Ki keresztelte meg Cornelio centuriót?
Kik azok a centuriók?
Hogy néz ki II. János Pál pápa címere?
Mikor helyezték el II. János Pál pápa címerét a Szent Péter-bazilika padlójában?
Miért helyezték el II. János Pál pápa címerét a Szent Péter-bazilika padlójában?
qgen: title: Szent-Györgyi Albert context: A második világháborúban részt vett az ellenállási mozgalomban, csoportja a Szent-Györgyi Szervezet nevet kapta. A kiugrás előkészítésére szerveződő „Tizenegyek” csoportjának vezetője volt. Kállay Miklós miniszterelnök tudtával, a magyar demokratikus erők kérésére Magyarország átállásáról tárgyalt a szövetségesek képviselőivel. Emiatt a német megszállás után bujkálnia kellett. A háború után aktív közéleti szerepet vállalt egy új demokratikus Magyarország létrehozásában bízva. Budapesten, a Pázmány Péter Tudományegyetem biokémiai tanszékének vezetője lett, 1945–47 között a nemzetgyűlés tagja, az Országos Köznevelési Tanács elnöke, megalapította a Magyar Tudományos Akadémiától független Magyar Természettudományos Akadémiát, majd a két akadémia összevonása után az MTA másodelnöke volt. Az országban bekövetkezett politikai fordulat és annak következményei miatt 1947-ben Amerikába emigrált, a massachusettsi Woods Hole-ban telepedett le. Itt létrehozott egy alapítványt, amelynek keretei között eleinte az izomműködés biokémiáját, majd a rák kialakulását kutatta.

Kérdések:
Mi volt az oka annak, hogy Szent-Györgyi Albert elhagyta Magyarországot?
=1. Miért emigrált Szent-Györgyi Albert?
Milyen tisztséget töltött be Szent-Györgyi Albert az Országos Köznevelési Tanácsban?
Hol lakott Szent-Györgyi Albert Amerikában?
Mit kutatott Szent-Györgyi Albert Amerikában?
Milyen politikai szerepet vállalt Szent-Györgyi Albert a 2. világháborúban?
Mit jelent az, hogy másodelnök?
Hol bujkált Szent-Györgyi Albert a 2. világháború végén?
Milyen értékeket képviselt Szent-Györgyi Albert?
qgen: title: Szent-Györgyi Albert context: 1955-ben kapott amerikai állampolgárságot, 1956-ban az Amerikai Tudományos Akadémia (NAS), majd 1957-ben az 1780-ban alapított amerikai Amerikai Művészeti és Tudományos Akadémia(wd) tagja lett.
Emigrációja alatt összesen csak két alkalommal látogatott Magyarországra, 1973-ban a Szegedi Biológiai Kutatóközpont átadására, 1978-ban pedig tagja volt a Szent Koronát visszaszolgáltató küldöttségnek.
Tudományos munkásságát 1937-ben Corvin-koszorúval, 1948-ban az első alkalommal kiosztott Kossuth-díjjal ismerték el. 1983-ban megkapta a Magyar Népköztársaság rubinokkal ékesített Zászlórendje kitüntetést, amelyet az Amerikai Egyesült Államokban vett át. Emellett több neves külföldi egyetem díszdoktora és az Albert Lasker-díj kitüntetettje.
Szent-Györgyi Albert egyike volt azon magyar kutatóknak, akik a legnagyobb hatást gyakorolták a nemzetközi tudományos életre. Ő volt az első – és máig egyetlen – magyar tudós, aki hazai kutatásáért kapott természettudományos Nobel-díjat.

Kérdések:
Mikor lett amerikai állampolgár Szent-Györgyi Albert?
Hányszor tett látogatást szülőhazájában Szent-Györgyi Albert, miután emigrált?
Miért utazott Magyarországra Szent-Györgyi Albert 1978-ban?
Mikor adtak át először Kossuth-díjakat?
Milyen drágakövek díszítették Szent-Györgyi Albert 1983-ban átvett kitüntetését?
Hány magyar tudós kapott természettudományos Nobel-díjat?
Hány magyar tudós kapott olyan kutatásokért természettudományos Nobel-díjat, amelyeket Magyarországon végzett?
Ki volt Albert Lasker?
qgen: title: Szent-Györgyi Albert context: A Pozsonyi Egyetem Farmakológiai Intézetében, Mansfeld Gézánál talált egy asszisztensi állást, ahová első tanársegéddé nevezték ki két év időtartamra az 1918. szeptember 1-től 1920. augusztus 31-ig terjedő időszakra. Itt ismerkedett meg és kötött barátságot a vele közel egykorú osztrák Carl Corival, aki később szintén kivándorolt az Amerikai Egyesült Államokba, és kutatásaiért élettani Nobel-díjat kapott. Röviddel később, 1919 januárjában Csehszlovákia megszállta Pozsonyt, és Szent-Györgyi csak illegálisan, a téli Dunán átkelve tudta meglátogatni családját. Emiatt tüdőgyulladással hosszabb időre kórházba került. A békeszerződés aláírása után Pozsony hivatalosan is Csehszlovákiához került, Mansfeldet és munkatársait pedig mint idegen állampolgárokat kiutasították. Szent-Györgyi és Cori felpakolta a laboratórium felszerelését, és mielőtt a hatóságok lefoglalhatták volna, átcsempészték azt a határon.

Kérdések:
Mi volt a neve Szent-Györgyi szintén Nobel-díjas osztrák barátjának?
Hol helyezkedett el Szent-Györgyi Albert 1918-ban?
Hogy hívták Szent-Györgyi főnökét a pozsonyi egyetemen?
Miért kapott tüdőgyulladást Szent-Györgyi Albert?
Milyen kutatásokat végzett Szent-Györgyi Pozsonyban?
Mikor került Pozsony hivatalosan is Csehszlovákiához?
Mi történt Szent-Györgyivel Pozsony Csehszlovákiához kerülése után?
Hová csempészték át Szent-Györgyiék a laboratórium felszerelését?
Lefoglalták-e a hatóságok Szent-Györgyiék pozsonyi laboratóriumának felszerelését?
Milyen állampolgársága volt Mansfeldnek?
Melyik országba vándorolt ki Szent-Györgyi Albert?
Hogyan kelt át Szent-Györgyi a Dunán 1919 januárjában?
qgen: title: Szent-Györgyi Albert context: Az 1960-as évek második felétől politikai kérdésekben is egyre aktívabb lett. Számos cikket írt és előadást tartott a nukleáris fegyverkezési verseny és a vietnámi háború ellen. Ekkor írta az emberiség önpusztításáról Az őrült majom c. könyvét, amelynek fő gondolata, hogy az emberiség még mindig kőkorszaki reflexek alapján cselekszik, holott már az egész Föld elpusztítására elegendő atomfegyver van a kezében.
Élete utolsó két évtizedét a rákkutatásnak szentelte. Ebben feltehetőleg közrejátszott az a tény, hogy második felesége, Borbíró Márta 1963-ban és egyetlen gyermeke, Szent-Györgyi Nelli 1969-ben ebben a betegségben hunyt el. 1972-ben létrehozta a Nemzeti Rákkutató Alapítványt. Fontos meglátása volt a szabad gyökök szerepének felismerése a rák kialakulásában és a vitaminok (lásd C-vitamin) gyökfogó szerepének felismerése.
1973-ban, emigrálása óta először, 26 év után az MTA Szegedi Biológiai Központ avatására Magyarországra látogatott. Ekkor avatták a Szegedi Orvostudományi Egyetem díszdoktorává, valamint a Magyarok Világszövetsége tiszteletbeli tagjává. 1975-ben feleségül vette a nála ötven évvel fiatalabb Marcia Houstont, akivel haláláig élt együtt.

Kérdések:
Támogatta-e Szent-Györgyi Albert a nukleáris fegyverkezést?
Miről szól Szent-Györgyi Albert Az örült majom című könyve?
Milyen eredményeket ért el Szent-Györgyi a rákkutatásban?
Miért kezdett Szent-Györgyi rákkutatással foglalkozni?
Ki halt meg előbb, Szent-Györgyi Albert vagy fiatal felesége, Marcia Houston?
Hány év telt el Szent-Györgyi emigrálása és az azt követő első magyarországi utazása között?
Mikor emigrált Szent-Györgyi Albert?
Melyik magyar egyetemen kapott díszdoktori címet Szent-Györgyi Albert?
Hány év leforgása alatt vesztette el Szent-Györgyi Albert a második feleségét és a lányát?
=9. Hány év telt el Szent-Györgyi Albert második feleségének és lányának halála között?
Miért kezdett politikával foglalkozni Szent-Györgyi Albert?
Hány könyvet írt Szent-Györgyi Albert?
Melyik országban alapította Szent-Györgyi a Nemzeti Rákkutató Alapítványt?
qgen: title: Szent-Györgyi Albert context: Ezüst Vitézségi Érem (1916)
Corvin-koszorú (1937. február) – „az élettudomány és a vegyészet terén szerzett kiváló érdemeiért”
Fiziológiai és orvostudományi Nobel-díj (1937) – „a biológiai égés folyamatával kapcsolatos felfedezései, különösen a C-vitaminnal és fumársav katalizátorral végzett kutatómunkája elismeréseképpen”
Szeged város díszpolgára (1937) – azokért a tudományos érdemeiért, amelyeket a legmagasabb tudományos kitüntetés, a Nobel-díj elnyerése által az egyetemnek, az egész magyar tudományos világnak, a magyar nemzeti ügynek és Szeged városának szerzett
Corvin-lánc (1937. október)
A Szegedi Tudományegyetem tiszteletbeli doktora (1938) – kimagasló tudományos érdemei elismeréséül a bölcsészeti tudományok tiszteletbeli doktorává avatva
A Lengyel Tudományos Akadémia kültagja (1938)
A Sorbonne Egyetem díszdoktora (1938)
A jugoszláv Szent Száva-rend II. fokozata (1939)
Lipót-rend parancsnoki keresztje (1940) – a belga kultúra érdekében a liége-i Francqui-tanszéken végzett munkájáért
Magyar Érdemrend középkeresztje (1941)
A Padovai Egyetem díszdoktora (1942)
A Lausanne-i Egyetem díszdoktora (1943)
Az Edinburgh-i Egyetem Cameron-díja (1946)
Magyar Szabadság Érdemrend ezüst fokozata (1946)

Kérdések:
Igaz-e, hogy Szent-Györgyi Albert a C-vitamin felfedezéséért kapott Nobel-díjat?
Mely nemzetek tüntették ki Szent-Györgyi Albertet?
Miért kapott Ezüst Vitézségi Érmet Szent-Györgyi?
Mikor kapott Ezüst Vitézségi Érmet Szent-Györgyi?
Milyen tudományok tiszteletbeli doktora lett Szent-Györgyi Szegeden?
Bölcsészettudomány-e az orvostudomány?
Melyik magyar várostól kapott díszpolgári címet Szent-Györgyi Albert?
Mit jelent egy akadémia kültagjának lenni?
qgen: title: Szent-Györgyi Albert context: Szent-Györgyi Albert Agóra, röviden Szegóra lett a neve a Kálvária sugárút–Jósika utca–Londoni körút–Gogol utca által határolt területen épített közművelődési központnak, Szegeden. A közösségi központba költözött a Százszorszép Gyermekház, a Neumann János Számítógép-tudományi Társaság által gondozott, a korábban az Öthalmi úti volt szovjet laktanyában őrzött informatikatörténeti gyűjtemény, a Szegedi Tudományegyetem Informatórium nevű programja és a Szegedi Biológiai Kutatóközpont (SZBK) látványlaboratóriuma.
Utca viseli nevét Szegeden, Kaposvárott, Győrben, Gödöllőn, Kecskeméten, Szekszárdon, Vácott, Baján, Veresegyházon, Domaszéken, Perkátán, Cegléden, Budaörsön, Nyergesújfalun, Felsőzsolcán, Gyöngyöshalászon.
Egerben, a Wigner Jenő Műszaki, Informatikai Középiskola és Kollégium L alakú emlékparkjában, a két szár találkozásában, az iskola kerítésén belül, de napközben szabadon látogathatóan a magyar származású Nobel-díjasokat bemutató szoborparkban megtekinthető az ő mellszobra, Farkas Pál alkotása is.
Biatorbágyon emléktábla és dombormű állít emléket neki. Utóbbi Lelkes Márk alkotása.

Kérdések:
Melyik szegedi intézmény nevének rövidítése az SZKB?
Ki a fenntartója a szegedi informatikatörténeti gyűjteménynek?
=2. Ki gondozza a szegedi informatikatörténeti gyűjteményt?
Kiknek szól az Informatórium program?
Mi a Szegóra hosszabb, hivatalos neve?
Neveztek-e el utcát Szent-Györgyiről Perkátán?
Van-e Szent-Györgyi Albert utca Alsózsolcán?
Milyen szoborparkot létesítettek Egerben, a Wigner Jenő iskolában?
Melyik szobrász készítette a biatorbágyi Szent-Györgyi domborművet?
Hány Nobel-díjast mutat be az egri szoborpark?
qgen: title: Törökország context: A törökországi egyetemek többféle képzést ajánlanak: kétéves felsőfokú képzettséget adó tanfolyamokat (associate's degree), melyre szakközépiskolai bizonyítvánnyal rendelkezők jelentkezhetnek felvételi vizsga nélkül; 4 éves alapképzést (bachelor's degree), 2 éves mesterképzést (master's degree), 4 éves doktori képzést és egyéb posztgraduális képzéseket. Törökországban 2016-ban 183 egyetemet tartottak nyilván. A műszaki egyetemek programjait az Egyesült Államok Mérnökképzésért Felelős Akkreditációs Bizottsága (ABET) is elismerte, így azok megfelelnek az amerikai programoknak is.2016-ban az ország tíz legjobb egyeteme közé a következők tartoztak:
Közel-keleti Műszaki Egyetem (Orta Doğu Teknik Üniversitesi; ODTÜ; Ankara)
Sabancı Egyetem (Sabancı Üniversitesi, Isztambul)
Bilkent Egyetem (İhsan Doğramacı Bilkent Üniversitesi, Ankara)
Boğaziçi Egyetem (Boğaziçi Üniversitesi, Isztambul)
Isztambuli Műszaki Egyetem (İstanbul Teknik Üniversitesi, Isztambul)
İzmiri Műszaki Egyetem (İzmir Yüksek Teknoloji Enstitüsü, İzmir)
Özyeğin Egyetem (Özyeğin Üniversitesi, Isztambul)
Koç Egyetem (Koç Üniversitesi, Isztambul)
TOBB Gazdasági és Műszaki Egyetem )TOBB Ekonomi Ve Teknoloji Üniversitesi, Ankara)

Kérdések:
Milyen típusú képzéseket kínálnak a török egyetemek?
Hány évbe telik Törökországban a bachelor's degree megszerzése?
Törökországban kik jelentkezhetnek az associate's degree végzettséget biztosító intézményekbe?
Törökországban van felvételi vizsga az associate's degree végzettséget kínáló oktatási intézményekbe?
Hány egyetem volt Törökországban 2016-ban?
Melyek Törökország legjobb egyetemei?
Melyik városban van a Közel-Keleti Műszaki Egyetem?
A török állampolgárok hány százaléka rendelkezik felsőfokú végzettséggel?
qgen: title: Törökország context: A török építészet formavilágának alapjai a nép ősi nomád életmódjára vezethetők vissza. Ezeket a motívumokat is felhasználta a perzsa, görög, római, örmény és bizánci hatásokat mutató szeldzsuk építészet, mely főképpen medreszéiről (iskola), karavánszerájairól és türbéiről nevezetes. Az oszmán építészet monumentalis jellegét a leghíresebb török építész, Szinán munkáiban is felfedezhetjük. A legjellemzőbb oszmán épületek az impozáns mecsetek, mint például az Edirnei Szelim-mecset, vagy az isztambuli Kék mecset, illetve a pompázatos szultáni és főúri paloták. A modern török építészetre a 18. illetve 19. században virágzó török barokk és oszmán Art-Noveau stílusok is hatást gyakoroltak. A 20. század elején a nemzeti érzelmek feltámadása hozta létre a monumentális nacionalista építészetet, melynek gyökerei a klasszikus oszmán építészetig nyúlnak vissza. Az 1930-as évekre a funkcionalista, eklektikusságot mellőző építészet volt a jellemző, ahogy azt Ankara épületei is jól mutatják. Később számos irányzat jött létre, mint például a Sedad Hakki Eldem, illetve a német Paul Bonatz nevével fémjelzett „második nacionalista építészet”, vagy a hatvanas években népszerű újregionalizmus.

Kérdések:
Milyen gyökerei vannak a szeldzsuk építészetnek?
Milyen épületek a türbék?
Ki a leghíresebb török építész?
Mikor alkotott Szinán török építész?
Az oszmán építészetnek mik a legjellemzőbb épületei?
Melyek a legszebb oszmán mecsetek?
Melyik török városban van a híres Kék mecset?
Ki építette az isztambuli Kék mecsetet?
Mikor épült az isztambuli Kék mecset?
Milyen építészeti stílus volt jellemző Törökországban a XX. század elején?
Milyen stílusban építkeztek Ankarában az 1930-as években?
Kiknek a nevéhez fűződik a török "második nacionalista építészet"?
Mikor volt népszerű építészeti stílus Törökországban az újregionalizmus?
Milyen épülettípusok jellemzik a szeldzsuk építészetet?
qgen: title: Vaskapu-szoros context: A Vaskapu a Kárpát-medence területén a miocén és pliocén korban létezett Pannon-tenger megszűnésével párhuzamosan jött létre. A Pannon-tenger medencéje fokozatosan feltöltődött, és vize kiutat keresett az ugyancsak emelkedőben lévő környező hegységek hágóin keresztül.
A Fekete-tenger irányába történő kifolyás megindulása után a távozó hatalmas víztömeg mély medret vájt magának a továbbra is emelkedőben lévő hegyláncon keresztül. A Pannon-tenger, illetve addigra már édesvizű Pannon-tó utolsó maradványai a pleisztocénban, mintegy 600 000 évvel ezelőtt tűntek el a Kárpát-medencéből, és a „kifolyó” szurdokvölgyét az Ős-Duna mélyítette tovább. Az emelkedőben lévő hegyláncon áttörő folyóvölgyet földtani szakkifejezéssel antecedens völgynek nevezik. Az áttörési szakasz ebben az esetben felsőszakasz-jellegű, tehát bevágódó, fölötte a folyóvölgy feltöltődő, azaz alsószakasz-jellegű lesz, a szoros után közvetlenül pedig középszakasz-jellegű kanyargós, az üledékek szempontjából egyensúlyban lévő rész következik.

Kérdések:
Mikor jött létre a Vaskapu?
Mi történt a Pannon-tenger medencéjével?
Mikor tűnt el a Pannon-tó?
Milyen jellegű a Duna a Vaskapunál?
Hány éve keletkezhetett a Pannon-tenger lefolyását biztosító Vaskapu?
Mikor vált édesvízüvé a Pannon-tenger?
qgen: title: Vaskapu-szoros context: A Vaskapu a Kárpát-medence legnagyobb részének egyetlen kifolyása a világtenger irányába, további kifolyások a Szurdok-szoros (Zsil folyó), a 352-360 méter tengerszint feletti magasságon lévő Vöröstoronyi-szoros (Olt) és a a Dunajec-áttörés Lengyelországban. 
Valójában nem egyetlen szoros, hanem több szakaszból álló, 134 kilométer hosszú rendszer. Szakaszai a Galambóci szurdok, Gospodin Vir szurdoka, Nagy és Kis Kazán-szorosok, valamint a Sip-szurdok. Tengerszint feletti magassága Veliko Gradište városánál 68 méter, az erőmű lábánál 55 méter. A szurdokvölgyet északról a Mehádiai-hegység, a Déli-Kárpátok része, délről a Szerb-érchegység egy része (Šomrda, Veliki Greben és Miroč hegységek) határolja. Egyes térképek szerint a Szerb-érchegység Szerb-Kárpátok néven a Déli-Kárpátokhoz tartozik, egy más felosztás szerint viszont ez alkotja a Balkán-hegység északnyugati végét. Így a Vaskapu-szoros vagy a Kárpátokon tör át, vagy azokat választja el a Balkán-hegységtől.

Kérdések:
A Vaskapun kívül hol jut még ki a Kárpát-medenccéből folyó?
Melyik folyó folyik a Vöröstoronyi-szoroson át?
Hány kilométer hosszú a Vaskapu?
Melyik városnál kezdődik a Vaskapu?
Mennyi szintkülönbség van a Vaskapu eleje és vége között?
Melyik hegységbe tartozik a Miroč-hegység?
Hová tartozik a Mehádiai-hegység?
Melyik országban van a Vöröstoronyi-szoros?
Miről kapta a nevét a Gospodin Vir szurdok?
Mely szurdokokból áll a Vaskapu-szoros?
qgen: title: Vaskapu-szoros context: A vaskapui hajózás a 19. század elején is rendkívül veszélyes vállalkozás maradt. Alacsony vízálláskor a hajók terhük egy részét evezős dereglyékre rakták át, vagy épp többhetes várakozásra kényszerültek. Aszályosabb években megesett, hogy a 275 napos hajózási idényből csak nyolcvan-kilencven napig lehetett korlátozás nélkül áthaladni. További száz-száztíz napon a hajók merülését csökkenteni kellett. Később az értékesebb árut és az utasokat egy darabon szekéren, onnan vasúton, majd újfent hajón vitték tovább.
A Dunát a nemzetközi hajózás számára jogi értelemben az 1829. évi drinápolyi békeszerződés nyitotta meg. Ez kiszorította a török birodalmat a Duna-deltából. A folyam torkolati ágai 1812 és 1829 között Oroszország birtokába kerültek. A cári kormányzat engedélyezte a hajózást, de elhanyagolta a feliszapolódásra erősen hajlamos torkolati folyóágak tisztítását, és a kereskedést vámokkal és vesztegzárakkal hátráltatta.
Oroszország balkáni térnyerését nem nézte jó szemmel a Metternich irányította birodalmi diplomácia. Érdekei az idő tájt egybeestek Széchenyi Istvánnak a magyar kereskedelem fejlesztésére irányuló törekvéseivel, az Al-Duna hajózhatóvá tételével.

Kérdések:
Hogyan tudtak áthaladni a hajók a Vaskapun alacsony vízállás idején a 19. század elején?
Mióta engedélyezett a Dunán a nemzetközi hajózás?
Mikor volt a drinápolyi béke?
Kinek a kezén volt a Duna-delta 1829-ig?
Az 1800-as évek első felében engedélyezték az oroszok a dunai hajózást?
Hogyan nehezítette Oroszország a 19. században a dunai hajózást?
Kik kötötték meg a drinápolyi békét?
Miért akadályozta a cári Oroszország a dunai hajózást?
Melyik vasútvonalat vették igénybe áruszállításra a Vaskapu kikerülésére a 19. században?
qgen: title: Vaskapu-szoros context: Időközben teret nyert a dunai gőzhajózás létrehozásának gondolata. Az első komoly dunai gőzhajózási vállalkozás létrehozása John Andrews és Joseph Prichard nevéhez fűződik, akik Johann Baptist von Puthon báró bécsi bankár támogatásával részvénytársaságot szerveztek. Létrejött a Császári és Királyi Első Szabadalmazott Duna Gőzhajózási Társaság, a DDSG (Erste Donau-Dampfschiffahrts Gesellschaft), amely 1829. március 13 -án tartotta alakuló ülését. A DDSG első gőzhajója, az 1830-ban Floridsdorfban épült Franz I. sikeres próbaútjait követően a társaság 15 évre szabadalmat kapott a dunai gőzhajózásra. Széchenyi kezdeti tartózkodás után nemcsak részvényesévé, hanem igazgatósági tagként a társaság fejlesztésének legaktívabb szervezőjévé vált.
A Vaskapu-szoros összesen 120 kilométeres mederszakaszát rendkívüli vízjárások jellemezték: kisvize 2100, legnagyobb vize mintegy 16 000 köbméter volt másodpercenként. A zátonyok és a sziklák között a víz mélysége helyenként az 50 métert is elérte. A Kazán-szorosban a meder szélessége mindössze 170 méter volt.

Kérdések:
Ki alapította az első komolyabb dunai gőzhajózási vállalatot?
Ki pénzelte az első dunai gőzhajózási részvénytársaságot?
Mi volt a neve az első dunai gőzhajózási társaságnak?
Mikor alakult meg a DDSG?
Melyik volt a DDSG első dunai gőzhajója?
Mikor épült meg a Franz I nevű dunai gőzhajó?
Hol építették meg az első dunai gőzhajót?
Milyen szerepet töltött be Széchenyi István a DDSG-ben?
Hányszoros volt a különbség a Vaskapuban a Duna kisvízi és nagyvízi vízhozama között a szabályozás előtt?
Mekkora volt a kisvízi vízhozam a Vaskapuban a szabályozás előtt?
Milyen széles volt a Duna medre a Kazán-szorosban a szabályozás előtt?
Kiről nevezték el az első dunai gőzhajót Franz I-nek?
Milyen értékben vásárolt DDSG-részvényeket Széchenyi István?
Miért volt nagyon szeszélyes a Vaskapu vízjárása?
Hol tartották a DDSG alakuló ülését?
qgen: title: Vaskapu-szoros context: Végső fokon az al-dunai szakaszon a magyar kormány viselte a szabályozási munkálatok teljes költségét. Baross Gábor, a „vasminiszter” szervezte hozzá a feladathoz a költségvetési eszközöket. Lászlóvára előtt néhány kilométerrel, a Széchenyi-út megmaradt része mentén látható a sziklafalon a hatalmas, 10×7 méteres Baross-emléktábla. A tábla szövege öles betűkkel hirdeti: „Az Aldunai vaskapunak és a többi zuhatagnak az MDCCCLXXXVIII évi XXVI t. czikelye által elrendelt szabályozása megkezdetett I. Ferencz József uralkodása alatt Gróf Szapáry Gyula miniszterelnök idejében Bellusi Baross Gábor kereskedelemügyi miniszter által MDCCCLXXXX (1890) évi szeptember XV-én. Isten áldása legyen e művön és megalkotóin.”

Kérdések:
Ki finanszírozta az Al-Duna szabályozását?
Melyik miniszter volt felelős a vaskapui munkálatokért?
Mi volt Baross Gábor miniszter gúnyneve?
Mekkora tábla állít emléket Baross Gábornak a Vaskapunál?
Mikor kezdődött az Al-Duna szabályozása Baross minisztersége alatt?
Ki volt a magyar uralkodó 1890-ben?
Ki volt a magyar miniszterelnök 1890-ben?
Mi volt Baross Gábor miniszter teljes neve?
Megmaradt valami a vaskapui Széchenyi-útból?
Mennyibe került a Vaskapu szabályozása?
Honnan teremtette elő a magyar kormány a Vaskapu szabályozásához szükséges összeget?
Hány évig volt Baross Gábor magyar miniszter?
Miért nevezték Baross Gábort vasminiszternek?
Mikor választották meg gróf Szapáry Gyulát miniszterelnöknek?
Hol található a Vaskapuban a Baross-emléktábla?